स्कूलों में फीस बढ़ोतरी पर डीईओ से मिले ह्यूमन राइट एसो. के सदस्य
मांगपत्र सौंपा, जल्द समाधान की लगाई गुहार
भास्करसंवाददाता | नवांशहर
नएशिक्षा सत्र शुरू होने से पहले ही स्कूलों की फीसों, फंडों किताबों को लेकर मनमानी शुरू हो गई है तथा इसके खिलाफ प्रशासन को पहले से ही कड़े कदम उठाने चाहिएं। ये बात कंडी ह्यूमन राइट एसोसिएशन के सदस्यों ने सोमवार को इस मामले को लेकर डीईओ दफ्तर में मांगपत्र देने के उपरांत डीसी दफ्तर परिसर में पत्रकारों से बातचीत के दौरान कही।
इससे पहले उन्होंने प्राइवेट स्कूलों की ओर से मनमर्जी की फीस लिए जाने को लेकर सोमवार को जिला शिक्षा अधिकारी को एक मांगपत्र सौंपा। डीईओ दफ्तर में एसोसिएशन प्रधान दिनेश कुमार काकू की अगुवाई में एसोसिएशन सदस्यों ने एक मांगपत्र देते हुए कहा कि प्राइवेट स्कूल शिक्षा के नाम पर लोगों को लूट रहे हैं। शिक्षा हर बच्चे का अधिकार है तथा शैक्षणिक संस्थानों की ओर से इसे बिजनेस समझा जा रहा है, जिस पर तुरंत रोक लगाई जानी चाहिए। बहुत से स्कूलों की ओर से सरकार की ओर से जारी हिदायतों को भी दरकिनार किया जा रहा है। ऐसे में इन स्कूलों पर सख्त कार्रवाई होनी चाहिए। इस दौरान वरिंदर बजाड़, शिव कर्ण चेची, रणबीर चेची, शाम सुंदर मीलू, सुरिंदर खेपड़ आदि भी उपस्थित थे।
कंडी ह्यूमन राइट एसोसिएशन के सदस्य जानकारी देते हुए।
मुख्य मांगें
Áआरटीईएक्ट-2009 को लागू हो।
Áबिना जरुरत वाली किताबें बंद करवा एनसीआरटीई की किताबें लगें।
Áस्कूलों की ड्रेस प्लेन रखने, ताकि किसी भी दुकान से प्राप्त की जा सकें।
Áहर वर्ष अलग-अलग तरह की ली जाने वाली दाखिला फीसें बंद हों।
Áस्कूल की ओर से बिल्डिंग फंड, डेवेलपमेंट फंड, स्पोटर्स फंड, वार्षिक चार्ज आदि बंद हों।
Áस्कूलों की ओर से कंप्यूटर चार्ज, स्मार्ट क्लास आदि के नाम पर लिए जा रहे फंड बंद हों।
Áस्कूलों में बाथरूम की सफाई पीने वाले पानी की निरंतर सफाई को यकीनी बनाया जाए।
Áस्कूलों में बच्चों की सेफ्टी पर विशेष ध्यान दिया जाए।
Áस्कूल बसों में ड्राइवरों के साथ-साथ उनके सहायक यकीनी हों।
hin_Deva hin_Deva npi_Deva hin_Deva hin_Deva hne_Deva hin_Deva mag_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva